CELEX: 22005D0867
Language: lv
Date: 2005-10-10 00:00:00
Title: 2005/867/EK: EK un Andoras Apvienotās Komitejas Lēmums Nr. 1/2005 ( 2005. gada 10. oktobris )

6.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 318/26
            
         
      EK UN ANDORAS APVIENOTĀS KOMITEJAS LĒMUMS Nr. 1/2005
   (2005. gada 10. oktobris)
   (2005/867/EK)
   APVIENOTĀ KOMITEJA,
   ņemot vērā Nolīgumu vēstuļu apmaiņas veidā starp Eiropas Ekonomikas kopienu un Andoras Firstisti (1), kas parakstīts 1990. gada 28. jūnijā Luksemburgā, un jo īpaši tā 17. pantu,
   ņemot vērā Protokolu par veterinārijas jautājumiem, ar ko papildina vienošanos vēstuļu apmaiņas veidā starp Eiropas Ekonomikas kopienu un Andoras Firstisti (2), kas parakstīts 1997. gada 15. maijā Briselē, un jo īpaši tā 2. pantu,
   tā kā:
   Savā sanāksmē Andorā 2005. gada 25. un 26. janvārī Apvienotās komitejas veterinārijas jautājumu apakšgrupa, kura izveidota saskaņā ar 2. pantu Protokolā par veterinārijas jautājumiem, ar ko papildina vienošanos vēstuļu apmaiņas veidā starp Eiropas Ekonomikas kopienu un Andoras Firstisti, ieteica pieņemt to Kopienas veterināro noteikumu papildu sarakstu, kas jāpiemēro Andorai, papildus Kopienas tiesību aktiem veterinārijas jomā, kas noteikti EK un Andoras Apvienotās komitejas Lēmumos Nr. 2/1999 (3), 1/2001 (4) un 2/2003 (5). Andorai būtu jātransponē un jāīsteno šajā sarakstā minētie Kopienas tiesību akti veterinārijas jomā 18 mēnešu laikā no šī lēmuma pieņemšanas dienas,
   IR PIEŅĒMUSI ŠO LĒMUMU.
   1. pants
   1.   Andora transponē un īsteno šā lēmuma pielikumā minētos Kopienas noteikumus veterinārijas jomā 18 mēnešu laikā no šī lēmuma pieņemšanas dienas.
   2.   Attiecībā uz Eiropas Parlamenta un Padomes Regulu (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (6), Andorai jātransponē un jāīsteno tikai noteikumi, kas attiecas uz pārtikas nekaitīgumu. Andoras līdzdalība ātrās reaģēšanas sistēmā, kas izveidota saskaņā ar minētās regulas 50. panta 6. punktu, ir atvērta no dienas, kad iepriekšminētie pasākumi ir transponēti Andoras tiesību aktos un īstenoti.
   3.   Saskaņā ar 31. pantu Eiropas Parlamenta un Padomes Regulā (EK) Nr. 882/2004 (2004. gada 29. aprīlis) par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (7), Andora Komisijai un dalībvalstu kompetentajām iestādēm iesniedz apstiprināto uzņēmumu sarakstus.
   4.   Ievērojot Regulas (EK) Nr. 882/2004 45. pantu, Andoras uzņēmumi pakļaujas Kopienas inspekcijām tāpat kā Kopienas uzņēmumi. Kā paredzēts minētās regulas V sadaļā, Andora savus oficiālos kontroles plānus iesniedz apstiprināšanai veterinārijas jautājumu apakšgrupā, kas izveidota saskaņā ar Protokola par veterinārajiem jautājumiem 2. pantu. Par vēlākām korekcijām plānā ziņo Komisiju, kas korekcijas apstiprina un par tām informē dalībvalstis Pastāvīgajā pārtikas aprites un dzīvnieku veselības komitejā.
   5.   Attiecībā uz lolojumdzīvnieku nekomerciālu pārvietošanu un izolēšanas oficiālā uzraudzībā pasākuma īstenošanu, kā paredzēts 14. panta trešās daļas b) punktā Eiropas Parlamenta un Padomes Regulā (EK) Nr. 998/2003 (2003. gada 26. maijs) par dzīvnieku veselības prasībām, kas piemērojamas lolojumdzīvnieku nekomerciālai pārvietošanai un ar kuru groza Padomes Direktīvu 92/65/EEK (8), Andora noslēdz nolīgumu ar Franciju un Spāniju. Minētās regulas 15. pantā paredzēto pasākumu īstenošanai Andora izmanto laboratorijas, kas nozīmētas ar Komisijas Lēmumu 2004/233/EK (2004. gada 4. marts), ar ko laboratorijām atļauj pārbaudīt dažu gaļēdāju mājdzīvnieku vakcinācijas pret trakumsērgu efektivitāti (9). Minētās regulas pielikuma B daļā Andoru svītro no 2. iedaļas un ieraksta 1. iedaļā.
   2. pants
   Šis lēmums stājas spēkā 2005. gada 1. novembrī.
   
      Briselē, 2005. gada 10. oktobrī
      
         
            Apvienotās komitejas vārdā —
         
         
            priekšsēdētājs
         
         Juli MINOVES
         
      
   
   
      (1)  OV L 374, 31.12.1990., 14. lpp.
   
      (2)  OV L 148, 6.6.1997., 16. lpp.
   
      (3)  OV L 31, 5.2.2000., 84. lpp.
   
      (4)  OV L 33, 2.2.2002., 35. lpp.
   
      (5)  OV L 269, 21.10.2003., 28. lpp.
   
      (6)  OV L 31, 1.2.2002., 1. lpp. Regulā grozījumi izdarīti ar Regulu (EK) Nr. 1642/2003 (OV L 245, 29.9.2003., 4. lpp.).
   
      (7)  OV L 165, 30.4.2004. 1. lpp.
   
      (8)  OV L 146, 13.6.2003., 1. lpp. Regulā jaunākie grozījumi izdarīti ar Regulu (EK) Nr. 1193/2005 (OV L 194, 26.7.2005., 4. lpp.).
   
      (9)  OV L 71, 10.3.2004., 30. lpp. Lēmumā jaunākie grozījumi izdarīti ar Lēmumu 2005/656/EK (OV L 241, 17.9.2005., 63. lpp.).
   
      PIELIKUMS
      Atsauces uz šiem pamattekstiem jāsaprot arī kā atsauces uz visiem grozījumiem un īstenošanas noteikumiem
      Eiropas Parlamenta un Padomes Regula (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1).
      Eiropas Parlamenta un Padomes Regula (EK) Nr. 852/2004 (2004. gada 29. aprīlis) par pārtikas produktu higiēnu (2).
      Eiropas Parlamenta un Padomes Regula (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (3).
      Eiropas Parlamenta un Padomes Regula (EK) Nr. 854/2004 (2004. gada 29. aprīlis), ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālas kontroles organizēšanu (4).
      Eiropas Parlamenta un Padomes Regula (EK) Nr. 882/2004 (2004. gada 29. aprīlis) par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (5).
      Eiropas Parlamenta un Padomes Direktīva 2004/41/EK (2004. gada 21. aprīlis), ar ko atceļ dažas direktīvas par pārtikas higiēnu un dzīvnieku veselības nosacījumiem attiecībā uz dažu lietošanai pārtikā paredzētu dzīvnieku izcelsmes produktu ražošanu un laišanu tirgū un groza Padomes Direktīvas 89/662/EEK un 92/118/EEK un Padomes Lēmumu 95/408/EK (6).
      Eiropas Parlamenta un Padomes Regula (EK) Nr. 998/2003 (2003. gada 26. maijs) par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (7).
      Padomes Regula (EK) Nr. 21/2004 (2003. gada 17. decembris), ar ko izveido aitu un kazu identifikācijas un reģistrācijas sistēmu un ar ko groza Regulu (EK) Nr. 1782/2003 un Direktīvas 92/102/EEK un 64/432/EEK (8).
      Padomes Direktīva 2002/99/EK (2002. gada 16. decembris), ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (9).
      
         (1)  OV L 31, 1.2.2002., 1. lpp.
      
         (2)  OV L 139, 30.4.2004., 1. lpp.
      
         (3)  OV L 139, 30.4.2004., 55. lpp.
      
         (4)  OV L 139, 30.4.2004., 206. lpp.
      
         (5)  OV L 165, 30.4.2004., 1. lpp.
      
         (6)  OV L 157, 30.4.2004., 33. lpp.
      
         (7)  OV L 146, 13.6.2003., 1. lpp.
      
         (8)  OV L 5, 9.1.2004., 8. lpp.
      
         (9)  OV L 18, 23.1.2003., 11. lpp.